Lo-Renz-O/malagasy-sentence huggingface dataset:
Tamin’ny tera-tany malagasy nandritra izany fotoana rehetra izany. Izany hoe; nikatona ho an ny malagasy ny fiangonana teto fa nisokatra kosa ho an ireo mpino ôrtôdôksa izay manao ny fomba maha-ôrtôdôksa, toy ny fitondrana ny mpino ôrtôdôksa ao am- piangonana rehefa maty. Noho izany na nikatona aza ny fiangonana tamin izany dia nataon ireo mpino fanatanterahana ny fomba maha-ôrtôdôksa fotsiny ihany. Tamin’ny taona 1968 dia nanangana ny arsevesean’i raodezia zimbabwe ankehitriny indray ny patriarkàn’i aleksandria, ary dia nafindra niankina taminy i madagasikara izay tao anatin’ny arsevesean’i johannesbourg teo aloha. Tsy dia fantatra teto madagasikara hatrany ny fiangonana ortôdôksa hatreto indrindra ho an’ny tera-tany malagasy. Noho ny fahatongavan’ny archimandrite trés reverend père nectarios kellis pretra grika avy any aostralia tamin ny 1994 dia nihiratra indray ny masoandron’ny fiangonana ortôdôksa teto madagasikara. Tonga teto madagasikara izy noho ny fientanam-po ho misiônera ho an’ny tera-tany malagasy, ary hanokatra indray ireo fiangonana roa izay efa nikatona. Io taona io ihany fa ny 31 aogositra 1994 dia nisy malagasy telo tonga kristianina ôrtôdôksa teto antananarivo. Ny volana marsa 1995 dia nisy fanamasinana pretra malagasy voalohany teto antananarivo dia ny pretra jean rakotondrazafy rehefa avy nahavita ny fiofanany tany harare zimbabwe. Io pretra malagasy voalohany io sy i mgr nectarios kellis no nanomboka nampianatra tsikelikely ny momba ny fiangonana teto madagasikara. Nanomboka teto ihany koa dia lasa fiangonana misiônera ny fiangonana ôrtôdôksa. Nitohy hatrany ny asa misionera izay nanomboka niroborobo teto madagasikara ka ny 23 septambra 1997 dia nasandratry ny sinôda masin’ny patriarkàn’ i aleksandria izay notarihin’ny patriarka petros vii ho diôsezy ireo paroasy ortôdôksa maromaro nisy teto madagasikara, ary notendrena ho eveka voalohany nitantana ny diôsezy i mgr nectarios kellis izay arsimandridy teo aloha ary nohamasinina ho eveka ny 23 novembre 1997.
Olom-boatendry dia olona tendren’ny fanjakana foibe na andrim-panjakana hanao iraka na asa any amin’ny faritra voatondro mazava. Isan’izany ny mpiasam- panjakana sy ny mpiasan’ny kaominina. Manana asa mifanandrify amin’ny toerana nomena azy avy izy ireny. Anjarany ny manatanteraka an-tsakany sy an-davany ny andraikitra nomena azy dia ny hiasa ho an’ny vahoaka. 3-5-3-1- ny an’ny mpanabe
Tsy azo hadinoina fa olona tahaka ny olona rehetra ihany koa ny mpanoratra, miaina eo anivon’ny fiarahamonina ary miatrika ny fiainana andavanandro tahaka ny tsirairay. Azo lazaina ho maro ny loharano niteraka ny asa soratra izay iangalian’i eric ravalisoa. Araka ny nambarany dia miainga avy amin’ny fiadiana hevitra aman’olona. Tsy ny olona rehetra akory, fa ny olona mivelatra fomba fijery. Izany hoe, azo ifanakalozana evitar tsara. Manampy izany ihany koa ny famakiana boky maro, isan-karazany. Tsy azo hadinoina ihany koa ny fahitana ny zava-misy mitranga eny amin’ny fiarahamonina izay tena loharano azo anovozana tokoa. Araka ny hevitr’i wellek sy i werren, raha nilaza ny momba izany dia maneho ny
Araka ny hevitr’’i durkheim ihany, dia hitan’ny olombelona vokatry ny zavatra niainany teo anivon’ny fiarahamonina. Ho an’i freud kosa, dia hery mampihoron-koditra ireo andriamanitra ireo saingy nomena endrika olombelona mba hahafahan’ny olombelona mifehy azy. Ireo toetra maro samihafa ireo dia azo fehezina amin’ny hoe zavatra masina na manan- kasina. Ohatra amin’izany ny toerana masina izay mitahiry ireny hery ireny toy ny vato, ny hazo, ny rano, ny biby, ny trano sns io hasina ao aminy io dia noho ireto antony manaraka ireto manana hery manasoa na mahasoa ka dia anaovana fomba isan-karazany mba hahazoana izany fahasoavana izany hatrany; manana hery manimba na mandoza, vokatr’izany dia tandremana fatratra ny fomba fifandraisana aminy mba tsy hahavoa ny fiarahamonina iray manontolo. Karazany maro ireo andriamanitra ireo araka ny finoana arahina. Izany hoe, mety ho olombelona manam-pahalalana mihoatra ny olombelona hafa izy, mety ho zavatra tsy hita maso toy ny fanahy, sy ny sampy, sy nyrazana, sy ny demony ary ireo zavatra hafa heverina fa manana hery mihoatra ny herin’ny olombelona ny andriamanitra ivavahana. Ny olona ihany koa dia mihevitra fa toerana maro no misy na azo iantsoana azy ireny. Izany no mahatonga ny olona hamonjy toerana maro samihafa rehefa hivavaka. Ho an’ny mpino kristianina dia mankany amin’ny trano fiangonana izy raha hivavaka, mety ho any amin’ny toerana mangingina ihany koa anefa. Ho an’ny finoana nentim-paharazana kosa, misy ireo mamonjy ny zoro firarazana na ny hazo ohatra ny kily sy ny baobab , na ny fasana sy ny tsangam-bato maro samihafa. Noho izany, araka ny faritra misy ny toerana iantsoana ireo hery ivavahana ireo fa tsy voatery hitovy.
Vokatry ny tsy fahazakan-drabeharana izany dia nodimandry koa izy. Rehefa nojerena ny didi pananana dia nomena an-drafetrarivo ny trano miisa 3 ary anjaran-drasoavololona kosa ny tanimbary sy ny tanimboly. Namidin-drafetrarivo ny 2 tamin’ ireo tranony ka nampandrosoany ny varony ary nanaovany fambolena sy fiompiana ny sasany. Rehefa nilomano tamin’ny fiadanana rafetrarivo dia mba nihevitra ny haka an- draverosoa ho namana. Indray andro raha nanjono toy ny fanaony izy dia nitsamboatra izay tsy izy raha nahita an- dramanambaro, tsy nahita tory izy ny alina ka dia nihetsika hatramin’ny aretim-bavoniny. Raha nandeha hividy fanafody izy dia mbola nahita an- dramanambaro indray. Nihodina taminy ny tany aman- danitra hatramin’ iny. Matetika no mahita an- dramanambaro amin’ izay alehany rafetrarivo ka dia nanapa- kevitra hisinda kely any malazabe. Mbola tonga tany anefa ramanambaro. Vokatr’ izany dia lasa adala rafetrarivo kanefa tsy iza io hitany matetika io fa ny kambana amin- dramanambaro. Rafetrarivo no nenjehin’ny eritreriny andro aman’ alina.
Anisan’ ny sarinteny lehibe iray, nambaran-drandrianaivo louis zoé tao anatin’ ny bokiny, ho mampiavaka ny vakivakim-piainana ny fahazotoan’ ny mpanoratra mampifamaly rafitra ny fehezanteny ampiasainy. Maro tokoa izy ireo ao anatin’ ny tantara, saingy vitsivitsy ihany no hotanisaina. A ny fehezanteny mitombo vahana, mitovy rafitra ary mandravon-kevitra takila 24 nitombo ny olona nifaneraserako nitombo koa ny olana nosedraiko. Nitombo tahaka ny zazakely ny vola nilaiko. Nitombo nitombo nitombo
Ny fiainana tsy misaraka amin’andraikitra. Maro adidy ny olomelona eo amin’ny fahavelomany. Miankina amin’ny toerana misy ny tsirairay no mamaritra ny adidy sy andraikitra miandry azy. Eo amin’ny ankohonana, tompon’andraikitra feno amin’ny zanany ny ray aman-dreny. Adidin’ny ray aman-dreny ny zanany hatramin’ny fahakelezany ka mandra- pahalehibe ary tokony tsy ho afa-miala amin’izany izy. Eo amin’ny fahasarotan’ny fiainana, izay miteraka fiovana eo amin’ny olombelona dia maro ireo ray aman-dreny no mialangalana amin’ny zanany. Toy izany no hita eto amin’ity tantara ity. Mandositra adidy ny ray aman-dreny, miala andraikitra ny hafa. Anisan’ny kristiana miala andraikitra ny ray aman-drenin’i sahondra ao amin’ny tantara. Miala andraikitra ireo satria, zanany i sahondra kanefa rehefa nanao ny tsy nety fa lavo teo amin’ny fitondran-tena dia natsipiny tany amin’ireo havany. Araka ny voalaza ao amin’ny tantara, razay mivady no toy ny niteraka an’i sahondra satria ireo no nanarian’ireo niteraka azy. Mandositra adidy ianao? Hoy ramavo vonona, nahoana izay tsy tianao handia ny tokonam-baravaranao akory no apetraka ho enta-mavesatra any aman’olona kanefa zaza naterakao? Tak 75, ii maneho izany fa manilika andraikitra ny kristiana.
Tsy heverina ny hafa, fa ny tena ihany no fantatra, hany ka na dia hanitsaka ny lohan’ny hafa aza ny fomba hiakarana amin’ny avoavo kokoa, dia atao izany. Toraka izany ohatra ramatoa ravelo ao amin’ny tantara. Tsy nanampy an’i niry sy ny fianakaviany akory izy raha tojo aretina ity farany. Tsy mampaninona azy samy komohina ny hifanolotra iray tapitrisa tsy ahoan-tsy ahoana eo, fa mankarary azy
Marihina fa fifandraisana antony sy vokany no hita eo amin’ny tapany voalohany amin’io fanazavana io izay ampifandraisan’ny teny satria. Misy mpandamin-dahateny ihany koa ao voalohany, faharoa, fahatelo izay manamora ny fanarahana ny fizohian- kevitra. Ny fampiasana sylôzisma indray no anazavan-dratovo ny heviny eo amin’ny tapany faharoa izay ahitana fizohian-kevitra mazava. Ireo mitambatra no mitondra mankany amin’ny fahazoana. Ny fanazavana eto dia entin-dratovo manamarina ny hetsika ataony 136 , ka maka endrika fandresen-dahatra. Amin’izay lafiny izay dia lasa toy ny tohan-kevitra ny hevitra narosony sy ny fampiasana sylôzisma. Ahoana indray ny amin’ny endri- pampiontanana ampiasaina? E ny endri-pampiontanana ampiasaina
Vokatry ny fandranitana, maro ny olona tohina mandritra ny fivoriana. Misy ny manangan-tanana te hanao fitenenana. Tanjona ny hamoahan’ny olona tsirairay izay any am-pony any. Misy fotoana tsy ifandrenesana ao amin’ilay efitrano nanatontosana ny malo. Mafana dia mafana ny adihevitra, satria mahatsiaro tohina sy samy te haneho hevitra ny tsirairay. Fa amin’ny haben’ny ao am-pony no itenenan’ny vavany 54. Mipoitra eo avokoa ny ao am-po vokatr’io fihetsika io. Misy maneho ny fahatezerany amin’ny alalan’ny fanoherana, na tsy fankahasitrahana. Na eo aza izany, zava-dehibe ny hoe isavorovoroan- kilantoana , satria fikatsahana ny filaminana no tanjona.
Fankasitrahana no atolotra an’i dada sy i neny izay nankahery, nanohana anay, ka nahatongavana amin’izao dingana izao. Ny herim-po sy ny fitrotroana am-bavaka nataonareo dia sitraka sy telina tokoa. Ny hazo no vanon-ko lakana ny tany naniriany no tsara. Misaotra indrindra ny iray tampo aminay sy ireo namana rehetra tamin’ny fanohanana ihany koa. Hery lehibe ho anay ny zava-bitanareo. Samia ho tody soa aman-tsara amin’izay tanjona hirina avy. Ny soa sy ny fahombiazana no irariana hanenika hatrany ny fiainanareo tsirairay avy.
Ny mpitondra fanjakana dia nomena anaram-boninahitra ho ray aman- drenin’ny malagasy tsy vaky volo. Nanipy hevitra ho an’ny mpitondra ray aman- dreny araka izany ny mpanoratra. Izany moa dia nampidirina ho anisan’ny fanabeazana ihany koa. Ny fanadihadiana natao tao amin’ny toko voalohany no nahitana fa variana tamin’ny zavatra hafa ny mpitondra fanjakana. Tsy mba nijery firy ireo vahoaka izy tamin’izany. Maro ireo fanakianana azon’ny fanjakana avy amin’ny vahoaka. Antony samihafa no nahatonga ireny. Amin’ny ankapobeny, tsy nisy fiantraikany firy tany amin’ny vahoaka ny nanomezana ny fahaleovantena ho an’ny firenena. Ny rivotra niainana tamin’ny fanjanahan-tany ihany no mbola nofohin’ny ankabeazan’ny malagasy. Hita taratra ao amin’ny tantara izany ny toerana tsy niova, ny fombafomba sy ny fihetsiky ny olona tsy niova. Ilay mpivarotra anana teo ampovoan-tsena, fividianany anamalaho sy voatabiha, dimy taona lasa izay, dia mbola io eo amin’ny toerana nisy azy io ihany. Toy izany koa ny mpivaro-kena, ny mpiasan’ny paositra, ny sinoa etsy sy eroa sy ny karazan’entany; ny kentrona eny amin’ny endrik’izy rehetra no mazava fa nihamaro sady nihalalindalina, ny volofotsy efa nihavokatra, ny nify efa nihanahalankalana 223 tsy i esther rasoloarimalala randriamamonjy ihany no mpanoratra nahatsikaritra io tsy fiovana teo amin’ny fiainam-bahoaka io, fa tao ihany koa i andry andraina ao amin’ny mitaraina ny tany izay aho vao nijanona maharitra tao an-tanàna hatramin’ny fahaleovantena. Teo aho vao tena nahita akaiky ny fiainan’ny tambanivohitra taorian’ny fiovam-pitondrana. Tsy tsinjoko loatra izay fiovana teo amin’ny
Kanefa tsy heloko na tsininao nisarahana lasy tsy hiombon-day 15 ny vintana angamba no anton’izao alakaosy sy adaoro ka tsy mety ho iray tsy marina izany ry sombiniaiko fa miredy ny foko mitady fiononana tokana ihany no masaka an-tsaiko 20 fitia tsy anjara ka rava fatorana rima, 28 jolay 2010
Ny kristianina protestanta fjkm ny 50 ny mponina dia kristianina protestanta fjkm avokoa. Ireo tompon’andraikitra ao amin’ny fiangonana na sampana na sampanasa na antoko mpihira dia saika zanaky ny fiangoanana. Tsy mbola misy fidirana in-droa tahaka ny any amin’ny fiangonana fjkm hafa ao amin’ireo fiangonana roa ireo ambatomitsangana sy ambohipotsy, eny fa na dia amin’ny fotoan-dehibe aza krismasy, paska, pentekosta, voka-dehibe, amin’izany vao feno hipoka ny fiangonana, fa amin’ny alahady tsotra dia ny 60 ny kristianina ihany no tonga mivavaka. Rehefa alahady fandraisana 70 ary amin’ny fotoan-dehibe 90 .
Ny voalohany, dia tononkalo mirakitra ny fahatsiarovany an-drainy. Ny rainy moa, dia efa nambara tany amin ny tantaram-piainan ny mpanoratra fa anisan ireo maritioran ny tolona 47 ary very faty ka nanaovana tsangambato eo akaikin ny tetezana miditra ny tanànan ambohitrimanjaka. Teo anivon izany tetezana izany indrindra no nipololoatra ny aingam-panahin ny mpanoratra ka namorona ilay tononkalo hoe eto anivon ny tetezana. 28 eto anivon ny tetezana mangezaheza, manembona loatra an i dada malala, nalavon ny bala. Hatramin ny fasany tsy hay vinaniana hovangivangiana ny rano misosa va re te hanasa ity foko voarasa ? Ny fiononana lehibe ho an ny mpanoratra moa eo anatrehan ny alahelony an-drainy, dia ny fiheverany fa tsy maty ny olona toy ireny.
Misy koa ireo fitantarana kely tratra aoriana niseho teny anelanelan’ireo tantara fototra v y z a’, nitantarana ny fiantombohana sy ny fizotra ary ny fiaran’ny fifankatiavan’iadanisoa sy inininisoa. Ny e’, nitantaran’i soa ny zava-nitranga teo an- tanànany tamin-dreniny. Tratra aoriana io fitantarana io satria ora maromaro tao aorian’ny tranga niseho vao tantaraina ny fisiany. H’ fitantarana ny nipoiran’ny zava- doza noketrehin’i nininisoa sy ramatoa vadin-dramose betrano handetehana an’i totovahiny. Fitantarana tratra aoriana io satria trangan-javatra niseho tany aloha izay tsy hita tao anatin’ny boky akory aza ny fisiany dia efa ny fiposahany no resahina. Tao amin’ny a, b, h, a, i dia tsy nisy trangan-javatra notantaraina fa fanoritsoritana mpandray anjara sy filazalazana ny andraikitra sahanin’ny tsirairay amin’ireo mpandray anjara. Tao amin’ny r, s, t dia nizotra tsara ny fitohizan’ny fitantarana. Toy izany koa ny b’, d’ ary ny f’, g’ sy ny i’7 j’8 k’9. Tao amin’ny j’8 sy k’9 no nahitana ny fitantarana ny fahatanterahan’ny tanjon’i totovahiny amin’ny ampahany satria ny fanovana ny rainy no tanjona voalohany, izay tanteraka ary ny fitondrana fiaramanidina no tanjony faharoa, izay tsy mbola tanteraka fa mety azo eritreretina ny hahatanterahany raha ny fizotran’ny tantara no zohiana. 1.2. Ny faharetana manana ny hafainganam-pandehany ny mpitantara ao anatin’ny tantara iray. Ny hafainganam-pandehan’ny tantara dia ny fifandraisana misy amin’ny faharetana ny tantara fototra dia refesina amin’ny segondra, minitra, ora, andro, volana, ary taona ; sy
Adidy mavesatra tokoa no iantsorohan’ ny mpitondra. Mavesatra satria tsy mora izany miahy sy mitsinjo ary mitsimbina fiainam-bahoaka izany. Ankohonana kely aza efa manahirana mainka fa vahoaka. Hoy ravelojaona inona no zavatra hafa azo ampiraisin-draharaha amin’ ny andraikitry ny mpitondra firenena , mpitarika fanjakana , ny mpiahy ny fiainam-bahoaka ? Adidy faran’ izay sarotra ireny 11 tsy mora tokoa izany adidy izany satria, raha oharina amin’ny fitondrana ankohonana aza. Mety ho olona vitsivitsy ny ao ankohonana ao nefa dia samy manana ny fisainany ka tsy maintsy misy ny olana. Mety misy ny tsy fahampiana ao amin’ny toe-karena, mety misy ny adidy, mety misy ny ady pôlitika noho ny tsy fitoviam-pijery. Ireny rehetra ireny dia ilàna ny fijoroan’ ilay ray. Dia toy izany ny mpitondra firenena manoloana ny vahoaka. Izay tsy mba olona vitsivitsy fa vahoaka aman-tapitrisany. Kanefa dia tsy maintsy mandray ny andraikitra maha-ray azy miahy , mitsimbina, mitsinjo ny fiainam-bahoaka. Raha tsy hijery alavitra isika, fa ny zava-misy eto madagasikara amin’ izao fotoana no resahina. Mba ho fitsinjovan’ ny mpitondra firenena ny fiainam-bahoaka dia mamporisika hatrany izy mba hamboly ny olona. Nolazain’ ny filoha tamin’ny kabariny mantsy fa mety hisy kirizy ara-tsakafo hiseho eran-tany ka mba ho fitsinjovana ny vodiandro merika dia nampirisihany ny vahoaka hamboly izany fampirisihana sy fiezahana hamboly izany no antsoina hoe revolution verte amin’ izany dia ny fanjakana no manampy amin’ny fanomezana ny masomboly. Ka rehefa miakatra ny vokatra vao omen any vidin’ ny masomboly. Manamafy izany fiahian’ ny mpitondra izany ihany ny tenin’ andrianampoinimerina raha namoaka didy ny amin’ny tsy maintsy hiasana izy mba ho enti-miady amin’ny mosary hoy izy ka raha olona tsy manao izany, tsy miasa no ataony, ka ny asa no entiko miahy anareo handreseko izaho sy hianareo ny mosary, raha tsy manao izany ataoko meloka. 12
Nitolona ho an’ny fanafahana an’i madagasikara. 13 efa nanomboka ny taona 1921 izany tolona nataon-dralaimongo izany. Nanohana tanteraka ny fitakian’ity mpitari-tolona ity ny vahoaka malagasy satria nahatsapa fa efa mihatra aman’aina ny fampijaliana. Nihalefy ny fandraisan’ny malagasy ny mpitondra ho ray aman-dreny.
Maro tokoa ny fanontaniana manitikitika anay mikasika ny akoho sy ny fiompiana akoho ary ny fihariana aman-toe-karena mifandrohy aminy. Anisan’izany ny hoe mety hanafoana ny fisian’ny akoho gasy ve ny fiompiana akoho vazaha sa vao mainka tokony hampiroboroboana io fiompiana io manoloana ny filàna ny sakafo ara-pahasalamana? Eo ihany koa ny hoe mahasolo ny anjara toeran’ny akoho gasy eo amin’ny fomba amam-panao sy ny fisainana malagasy ve ireny akoho ompiana manaraka ny tekinika avy any ivelany ireny? Ireo no isan’ny olana lehibe mitarika tamin’ny fanatontosana izao asa fikarohana izao. Mba hitondrantsika fanazavana misimisy kokoa dia tsara raha hasian-teny manokana etsy ambany ny antony nisafidianana ny toerana sy ny antony nisafidianana ny lohahevitra.
Dia miray hevitra amin’ny namantsika amin’izao isika. Inona no fanafody hamonjena ny tanora, fa ny fiainana miha sarotra dia indro mivimbina tafika ary ny hery folo heny noho izay efa nisy hatramin’izao. Ampitso aman’afak’ampitso dia tsy ho eo intsony isika hamitrana isaky ny misy tataka atrangan’ny hadalantsika, dia ’reo ho antoky ny ampitso eo amin’ny aim-pirenena. Ary satria ny aim-pirenena no fototry ny resaka, dia tsy maintsy zava-droa loha no hatao, dia tahaka ireo nataon’ny mpanao ny mandan’i jerosalema fahizay mitam- piadiana sy mitana fandrafetana. Ny fiadiana dia hamonjena ny tanorantsika efa simba; ary ny fandrafetana dia hanamboarana ireo ankizy zandriny izay ho tanora handimby azy, ka ho kendrena tsy hivaona toy ireo zokiny. Koa raha toa anay ary mba hanatanterahana izany indray mifaoka, dia tsy misy afa tsy ity lalana tokana ity fanavaozana ny aim-pianakaviana malagasy hiverenany eo amin’ny fahafenoana kristiana. Ny lahateny, ny toriteny, ny karazam-pivoriana maro samihafa, ny foyer tsarovy fa ao antanararivo ihany no misy foyer, fa ireo tanàn-dehibe sasany tsy mba manana na dia izay alony akory aza, anefa ny tanoran’ny nosy manontolo no heverina amin’ity rohon-tany ity , ny k t, ny t. K. F. J, ny s. A ets, dia samy mety daholo hanarenana izao toe-javatra mitongilana izao sy hikarakarana ny ankizy mbola ho tanora, anefa ny tena azo antoka fa hahomby dia ny ahavanonan’ny fianakaviana tsirairay avy. Na tsy ho be avy hatrany aza, dia ampy aloha rehefa misy fianakaviana fanasina ny zanaka sy ny ray aman-dreniny no maha fianakaviana ny fianakaviana. Koa iza àry no tena mpiantoka ny hahavanonan’ny fianakaviana? Antokon’olona 3 no tondroinay amin’izany; ny mpampianatra sekoly, ny ray aman- drenin’ny fianakaviana, ny mpitondra raharaham-pivavahana.
Farany, momba ny kaominina, tokony hisy fandinihana sy fandraisana fanapahana manokana mba hanomezana azy ireo fahafahana miasa malalaka kokoa. Voalohany dia tsara raha atambatra ho iray ny sata roa manavaka ny ambanivohitra sy ny ambonivohitra. Atao inona tokoa io fizarana efa nilaozan’ny toetrandro io ? Tsy mazava ihany koa ny mason- tsivana ao anatin’ny lalampanorenana and. 146 ny rijan-teny amin’ny teny malagasy dia ny tarehimarika no toa mavesa-danja araka izao voalaza izao araka ny isan’ny mponina ao aminy ka nahatonga azy ireny ho lasa tamba-tanàna ambonivohitra na tsia ny amin’ny teny frantsay anefa dia hafa ny fomba fijery en considération de leur assiette démographique réduite ou non à une agglomération urbanisée raha ny zava-misy dia tsapa fa ny velaran- tanin’ny kaominina ambanivohitra dia ahafahany mandray tsy ahitana olana ny mponina mitovy
Mbola betsaka ireo mamonjy mpimasy na mpisikidy rehefa misy marary. Ninoany ho avy amin’ny mosavy mantsy ny aretina, ka ireny mpitsabo amin’ny fomba nentim- paharazana ireny no mahasitrana azy. Misy famaritana roa ny ody gasy amin’ny ankapobeny raha araka ny fahalalana azo entina ilazana ny fitambaran’ny fitsaboana nentim-paharazana rehetra sy ny fanafody entina amosaviana ny mpiara-belona izany teny izany. Mety hataon’ny mpanandro na mpisikidy izany, mety ho fampiasan’ny olon-tsotra, ary mety ho tanterahin’ny mpamosavy ihany koa. Miavaka tsara anefa izany ho an’ny anta ala ny ody gasy dia ireo ody natao hanasoavana ny mpiara-monina ihany, fa ny ankoatra izany dia ody ratsy na mosavy178. Araka izany ho an’ity zana-poko ity dia tsara hatrany ny ody gasy, fa tononina ho miavaka tsara amin’ny hoe ody ratsy na mosavy izay entina hanimbana ny hafa. B- ireo akora anaovana ody gasy
Manamora ny hahazoana ny hafatra tiana hampitaina no anaovana izany. Manampy amin’ny fahazoana ny hevitra tiana hampitaina ny fihetsika ataon’ny mpandray anjara mpanatontosa ny lahabolan-kiraina. Tsy ny vakodraza? A ihany fa saika iombonan’ny lahabolan-kiraina izany. Eo amin’izay mpandray anjara izay ihany, misy olona iray atao hoe lehiben’ny tarika amin’ny vakodraza? A. Haroso ao amin’ny zana-pizaràna manaraka ny momba izany. 1.3.1.1 ny lehiben’ny tarika
Manomboka eo amin’ny fahatanorana matetika no manomboka mitranga ny fahasahiana manao zavatra tsy hitondra fahombiazana eo amin’ny fiainana. Anisan’izany ny fisotroana toaka, ny fidorohana zava-mahadomelina, ny fijangajangana, sns , v. A, tak.31 manomboka eo amin’ny fialana sakana 11- 13 taona , araka ny ilazan’i jean piaget55 azy ihany, dia misy fiovana lehibe eo amin’ny vatan’ny zaza; eo izy no manomboka mahafantatra tsikelikely ny tenany, ary mametraka baraingo be dia be. Raha tanora tsy hitotorebika hono mipetraha amin’ny toeran’ny antitra hoy ny fitenenana, kanefa misy zavatra tsy tokony hatao ihany. Asongadin’ny soratra masina amin’ny sora-baventy mihitsy ny teny hoe mifalia araka ny hita amin’ity andalan-tsoratra ity mifalia, ry zatovo dieny mbola tanora hianao; ary aoka ny fonao hampifaly anao amin’ny andro fahatanoranao; nefa aoka ho fantatrao fa hoentin’andriamanitra hotsaraina hianao amin’izany rehetra izany56 misy manao dika vilana izany ny tanora, ka mihevitra io teny io ho fampirisihana azy hanaonao foana, hanandrakandrana, hiliba, hijangajanga, higoka, hifoka, hiloka, sns. Miteraka voka-dratsy eo amin’ny fahasalaman’ny vatana anefa izany, ary miteraka fahasimbana raha tsy mahatandrina.
Niainany na nezahiny ho fantarina, saingy noforonina manaraka ny fizotry ny zava-mitranga mba hanome endrika mirindra sy miavaka amin ny andavanandro. Ny votoatim-piainan ilay tantaraina no asehony, ary indraindray dia ny tantaram-piainany manontolo, ka asehony amin ny endrika mampitaintaina ny fitantarany izany 19.